techiaith/cofnodycynulliad_en-cy huggingface dataset:
English: Well, I think you've rather amplified my anxiety, rather than done anything to calm it. [Laughter.] Can I just say this? I think some form of mechanism, perhaps a bit like the British-Irish Council, needs to occur between the UK Government, with the devolved Governments involved, and the EU institutions. I think that type of process would send a very positive signal that we do want to be effective partners in areas of common interest. Can I conclude just on a few Welsh interests? We are vulnerable. There's absolutely no doubt about that, just because of the amount of resources we've had from the EU and the reliance of our own industry on European markets. We need to acknowledge that and do as much as possible to protect the envelopes of resources that we currently get from EU sources, and many Brexiteers have said quite expansive things there, and, you know, I can assure colleagues here that I will remember that and be arguing with them on their moral responsibility. We need maximum access to the single market, the lowest possible tariffs, and I hope the flexibility will be there to achieve that. And finally, we need to have this awareness that there are opportunities there as well that could play to our advantage, too, but we have to face the realities of our challenging situation as well.
Welsh: Wel, rwy'n credu eich bod wedi gwneud fy mhryder yn waeth yn hytrach na gwneud unrhyw beth i'w dawelu. [Chwerthin.] A gaf i ddweud hyn? Rwyf i o'r farn bod angen rhyw fath o fecanwaith, efallai rhywbeth tebyg i'r Cyngor Prydeinig-Gwyddelig, rhwng Llywodraeth y DU a sefydliadau'r UE, sy'n cynnwys y Llywodraethau datganoledig. Rwy'n credu y byddai proses o'r fath yn anfon neges gadarnhaol iawn ein bod ni am fod yn bartneriaid effeithiol mewn meysydd o ddiddordeb cyffredin. A gaf i gloi drwy sôn am rai buddiannau Cymru? Rydym yn agored i niwed. Does dim dwywaith am hynny, dim ond oherwydd yr adnoddau a gawsom gan yr UE a dibyniaeth ein diwydiant ein hunain ar farchnadoedd Ewrop. Mae angen i ni gydnabod hynny a gwneud cymaint ag y bo modd i amddiffyn yr amlenni o adnoddau yr ydym yn eu cael ar hyn o bryd o ffynonellau UE. Mae llawer o Brexiteers wedi dweud pethau eithaf eangfrydig am hyn, ac, fe wyddoch, gallaf sicrhau cydweithwyr yma y byddaf yn cofio hynny ac yn dadlau gyda nhw ar eu cyfrifoldeb moesol. Mae angen i ni gael y mynediad mwyaf posibl i'r farchnad sengl, y tariffau isaf posibl, ac rwy'n gobeithio y bydd yr hyblygrwydd yno i gyflawni hynny. Ac yn olaf, mae angen i ni fod yn ymwybodol bod cyfleoedd yno hefyd a allai fod o fantais ni, ond mae'n rhaid i ni wynebu realiti ein sefyllfa heriol hefyd.
English: I'm fortunate enough to be old enough to have heard the promises that took us into the European Union, and I can assure you that the lies that took us into the European Union are greater lies than these lies that have taken us out. [Interruption.] Those lies, like you say they're lies, that took us out of the European Union pale into insignificance with the lies that took us into the European Union, such as no loss of sovereignty, no loss of our fishing grounds and, no, we'll never be asked to go into a single currency. All those lies took us into Europe.
Welsh: Rwy'n ddigon ffodus i fod yn ddigon hen i fod wedi clywed yr addewidion a aeth â ni i mewn i'r Undeb Ewropeaidd, a gallaf eich sicrhau bod y celwyddau a aeth â ni i mewn i'r Undeb Ewropeaidd yn fwy na'r celwyddau hyn sydd wedi mynd â ni allan. [Torri ar draws.] Mae'r celwyddau hynny, fel yr ydych yn dweud maent yn gelwyddau, a aeth â ni allan o'r Undeb Ewropeaidd yn ddibwys o'u cymharu â'r celwyddau a ddaeth â ni i mewn i'r Undeb Ewropeaidd, megis dim colli sofraniaeth, dim colli ein tiroedd pysgota, ac na, ni fyddai'n ofynnol inni ymuno â'r arian sengl. Aeth pob un o'r celwyddau hynny â ni i mewn i Ewrop.
English: Would the Member agree that it would be easier to perhaps come to a certain agreement if we understood what the UK Government's intention was around the single market and continued access to that? For example, he knows - as he's just written to members of the committee on which we both serve - that George Eustice has pulled out today from coming to be examined in committee on Thursday, about what the single market means.
Welsh: A fyddai'r Aelod yn cytuno y byddai'n haws efallai dod i gytundeb penodol pe byddem yn deall beth oedd bwriad Llywodraeth y DU o ran y farchnad sengl a mynediad parhaus i hynny? Er enghraifft, mae'n gwybod - gan ei fod newydd ysgrifennu at aelodau'r pwyllgor yr ydym ein dau yn gwasanaethu arno - bod George Eustice heddiw wedi dweud na fydd yn dod i gael ei holi yn y pwyllgor ddydd Iau, am yr hyn y mae'r farchnad sengl yn ei olygu.
English: Diolch. Thank you for giving way. He seems to have read this morning the original Hippocratic oath clearly, which says, first of all, 'Do no harm'. [Laughter.]
Welsh: Diolch. Diolch i chi am ildio. Ymddengys ei fod wedi darllen yn glir y bore yma y llw Hippocratic gwreiddiol, sy'n dweud, yn gyntaf oll, 'Na wna niwed'. [Chwerthin.]
English: As well as supporting this White Paper today, does the Member agree that Members here in this Chamber should also support Plaid Cymru's amendment in order to show that we are determined enough here about the importance of making sure that Wales's voice is heard and respected that we say that we cannot support article 50 now until we have the security and even the framework that we need, and that's a duty on us to people, whichever way they voted in the referendum?
Welsh: Yn ogystal â chefnogi'r Papur Gwyn hwn heddiw, a yw'r Aelod yn cytuno y dylai Aelodau yma yn y Siambr hon hefyd gefnogi gwelliant Plaid Cymru er mwyn dangos ein bod yn ddigon penderfynol yma am bwysigrwydd sicrhau bod llais Cymru yn cael ei glywed a'i barchu, ein bod yn dweud na allwn gefnogi erthygl 50 yn awr hyd nes y byddwn yn cael y diogelwch a hyd yn oed y fframwaith sydd eu hangen arnom, ac mae honno'n dyletswydd arnom i bobl, pa bynnag ffordd y gwnaethant bleidleisio yn y refferendwm?
English: Exactly, and well said. Wales needs a detailed plan - [Interruption.] I haven't got time, team, especially for Andrew R.T. Davies. Wales needs a plan - a detailed plan - to leave the European Union. Labour and Plaid here have produced one. Worth a read, including the annexes - 'Securing Wales' Future'. Because - and just ending now - talking to many people, especially our young people, they feel betrayed. Their futures as Europeans, gone, unless we can guarantee European free travel, education and study for our young people. All because of austerity, anger and alternative facts, and no plan. That £350 million on the side of a bus is the same as the weapons of mass destruction. Now, we're desperate - we're going to be desperate - for trade deals. Theresa May cosying up to Donald Trump. No. Like Rhun, like the Plaid group, I shall vote against triggering article 50. We could do it and we need to do it because Wales's voice needs to be heard. Diolch yn fawr.
Welsh: Yn union, ac wedi'i fynegi yn dda. Mae ar Gymru angen cynllun manwl - [Torri ar draws.] does gen i ddim amser, dîm, yn enwedig i Andrew R. T. Davies. Mae ar Gymru angen cynllun - cynllun manwl - i adael yr Undeb Ewropeaidd. Mae Llafur a Phlaid Cymru yma wedi cynhyrchu un. Mae'n werth ei ddarllen, gan gynnwys yr atodiadau - 'Diogelu Dyfodol Cymru'. Oherwydd - ac rwyf ar fin dod i ben yn awr - wrth siarad â nifer o bobl, yn enwedig ein pobl ifanc, maent yn teimlo eu bod wedi'u bradychu. Mae eu dyfodol fel Ewropeaid wedi mynd, oni bai ein bod yn gallu gwarantu teithio, addysg ac astudio yn Ewrop am ddim ar gyfer ein pobl ifanc. I gyd oherwydd cyni, dicter a ffeithiau amgen, a dim cynllun. Mae'r £350 miliwn hwnnw ar ochr bws yr un fath â'r arfau dinistr torfol. Nawr, rydym yn daer - rydym yn mynd i fod yn daer am fargeinion masnach. Theresa May yn cwtsho lan at Donald Trump. Na. Fel Rhun, fel grŵp Plaid, byddaf yn pleidleisio yn erbyn sbarduno erthygl 50. Gallem wneud hynny ac mae angen i ni wneud hynny oherwydd bod angen i lais Cymru gael ei glywed. Diolch yn fawr.
English: I now call on the First Minister to reply to the debate.
Welsh: Rwyf nawr yn galw ar y Prif Weinidog i ymateb i'r ddadl.
English: I have continued the argument that I made after the referendum that there need to be UK frameworks on agriculture, structural funds and university funding because that is the best way to secure specific budget lines out of the UK Treasury - to make sure that the money flows to Wales that we need. I ask you to support that position because when I've put that position forward, you've tried to rubbish it. I detect that you are moving to that ground now, First Minister.
Welsh: Rwyf wedi parhau â'r ddadl a wneuthum ar ôl y refferendwm bod angen cael fframweithiau y DU ar amaethyddiaeth, cronfeydd strwythurol a chyllid prifysgolion oherwydd mai dyna'r ffordd orau o sicrhau llinellau cyllideb penodol allan o Drysorlys y DU - i wneud yn siŵr bod yr arian sydd ei angen arnom yn llifo i Gymru. Gofynnaf ichi gefnogi'r safbwynt hwnnw oherwydd pan fy mod wedi cyflwyno'r safbwynt hwnnw, rydych chi wedi ceisio ei ddilorni. Rwy'n synhwyro eich bod yn symud at y tir hwnnw yn awr, Brif Weinidog.
English: No. I agree. The question is this: does he believe that the UK Government should impose these frameworks or does he believe that they should be agreed by the four Governments?
Welsh: Na. Rwy'n cytuno. Y cwestiwn yw hyn: a yw'n credu y dylai Llywodraeth y DU orfodi'r fframweithiau hyn neu a yw'n credu y dylent gael eu cytuno gan y pedair Llywodraeth?
English: They should be agreed.
Welsh: Dylid eu cytuno.
English: I'm grateful for the clarification in that, because that's not where he was at the referendum last year. He has said, in fairness to him, that he believes that those frameworks should now be agreed, not imposed by the UK Government. I welcome that. I welcome that. He also said that there are 730 days to deal with the impact of -
Welsh: Rwy'n ddiolchgar am yr eglurhad ar hynny, oherwydd nid dyna ddywedodd yn y refferendwm y llynedd. Mae wedi dweud, er tegwch iddo, ei fod yn credu y dylai'r fframweithiau hynny gael eu cytuno erbyn hyn, nid eu gorfodi gan Lywodraeth y DU. Rwy'n croesawu hynny. Rwy'n croesawu hynny. Dywedodd hefyd fod 730 diwrnod i ymdrin ag effaith -
English: No. He's had one intervention already. He's on the record. I welcome what he has said.
Welsh: Na. Mae wedi cael un ymyriad eisoes. Mae ar y cofnod. Croesawaf yr hyn y mae wedi'i ddweud.
English: No, no. You can't make that accusation.
Welsh: Na, na. Ni allwch wneud y cyhuddiad hwnnw.
English: I agree with what the First Minister has said, but surely the point here is that trade enriches both parties and, at the moment, the balance of trade with the EU and with individual members of the EU is very much in their favour. So, all that that does is show that it's in their interests to enter into a free trade agreement with us to carry on the arrangements that we've already got. It's not a question of us ordering them to do something, or demanding something; it's in their interests as much as ours.
Welsh: Rwy'n cytuno â'r hyn y mae'r Prif Weinidog wedi'i ddweud. Ond y pwynt yma, siawns, yw bod masnach yn cyfoethogi'r ddau barti ac, ar hyn o bryd, mae cydbwysedd y fasnach â'r UE ac ag aelodau unigol o'r UE yn fawr iawn o'u plaid nhw. Felly, y cyfan y mae hynny yn ei wneud yw dangos ei bod er eu lles nhw eu bod yn dod i gytundeb masnach rydd gyda ni i barhau â'r trefniadau sydd gennym yn barod. Nid yw'n gwestiwn ohonom ni yn eu gorchymyn nhw i wneud rhywbeth, neu'n mynnu rhywbeth; mae er eu lles nhw yn gymaint â'n lles ni.
English: The proposal is to agree amendment 1. Does any Member object? [Objection.] I will defer voting on this item until voting time.
Welsh: Y cwestiwn yw: a ddylid derbyn gwelliant 1? A oes unrhyw Aelod yn gwrthwynebu? [Gwrthwynebiad.] Rydw i'n gohirio'r bleidlais, felly, ar yr eitem yma tan y cyfnod pleidleisio.
English: That brings us to voting time, and. unless three Members wish for the bell to be rung, I will move immediately to the vote. Therefore, the vote on 'Securing Wales' Future', and I now call for a vote on amendment 1 tabled in the name of Paul Davies. Open the vote. Close the vote. For 16, no abstentions, 38 against. Therefore, the amendment is not agreed.
Welsh: Rydym ni'n cyrraedd y cyfnod pleidleisio ac, oni bai bod tri Aelod yn dymuno i mi ganu'r gloch, rydw i'n symud yn syth i'r pleidleisio. Felly, y bleidlais ar y ddadl 'Diogelu Dyfodol Cymru', ac rydw i'n galw yn gyntaf am bleidlais ar welliant 1 a gyflwynwyd yn enw Paul Davies. Agor y bleidlais. Cau'r bleidlais. O blaid 16, neb yn ymatal, 38 yn erbyn. Felly, mae'r gwelliant wedi'i wrthod.
English: I now call for a vote on amendment 2, tabled in the name of Rhun ap Iorwerth. Open the vote. Close the vote. In favour 10, no abstentions, 46 against. Therefore, amendment 2 is not agreed.
Welsh: Rydw i'n galw nawr am bleidlais ar welliant 2, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid 10, neb yn ymatal, 46 yn erbyn. Felly, mae gwelliant 2 wedi'i wrthod.
English: I now call for a vote on the motion tabled in the name of Jane Hutt and Rhun ap Iorwerth. Open the vote. Close the vote. For 38, no abstentions, 18 against. Therefore the motion is agreed.
Welsh: Rydw i'n galw nawr am bleidlais ar y cynnig a gyflwynwyd yn enw Jane Hutt a Rhun ap Iorwerth. Agor y bleidlais. Cau'r bleidlais. O blaid 38, neb yn ymatal, 18 yn erbyn. Felly, mae'r cynnig wedi'i dderbyn.
English: The first item on our agenda this afternoon is questions to the Cabinet Secretary for Education, and the first question, Angela Burns.
Welsh: Yr eitem gyntaf ar ein hagenda ni'r prynhawn yma yw cwestiynau i Ysgrifennydd y Cabinet dros Addysg, a'r cwestiwn cyntaf, Angela Burns.
English: Good afternoon.
Welsh: Prynhawn Da.
English: Good afternoon, Angela. The 'All Wales Attendance Framework' provides standards and guidance for practitioners in improving school attendance across Wales.
Welsh: Prynhawn da, Angela. Mae'r 'Fframwaith Presenoldeb ar gyfer Cymru Gyfan' yn darparu safonau a chanllawiau i addysgwyr er mwyn gwella presenoldeb mewn ysgolion ledled Cymru.
English: I know, Cabinet Secretary, that you and I both share the same view and priority to get as many children into school, as often as possible. But there is one small area that does concern me, and that's the area of children who are persistently sick. I have had a number of constituents come to me, where their children have either had the bad luck to have a series of tonsillitis bouts, where they've been off for one or two weeks at a time, or have some kind of condition, such as irritable bowel syndrome. And, because those children's attendance records are therefore plummeting - these are parents who are involved in their children's care, involved in their education - they've been receiving letters threatening them, telling them that they will need to have strong words with their children and, basically, implying that they are bad parents, and their children are not pulling their weight. Could you please just clarify the guidance that goes out to schools, so that we target those who don't go to school because they don't want to go to school, as opposed to those who would like to go to school but can't go to school, so that these children do not feel under even more pressure? The attendance book has a smiley face on it, and when that smiley face no longer smiles, those children do feel very, very hard pressed.
Welsh: Rwy'n gwybod, Ysgrifennydd y Cabinet, eich bod chi a minnau'n rhannu'r un farn a blaenoriaeth i gael cymaint o blant yn yr ysgol, mor aml â phosibl. Ond mae yna un maes bach sy'n peri pryder i mi, sef plant sy'n sâl yn gyson. Rwyf wedi cael nifer o etholwyr yn dod ataf i ddweud bod eu plant naill ai wedi bod yn ddigon anffodus i gael cyfres o byliau o donsilitis, lle y maent wedi bod yn absennol am wythnos neu ddwy ar y tro, neu fod ganddynt ryw fath o gyflwr, fel syndrom coluddyn llidus. Ac oherwydd bod cofnodion presenoldeb plant felly'n plymio - dyma rieni sy'n cymryd rhan yng ngofal eu plant, yn cymryd rhan yn eu haddysg - maent wedi bod yn cael llythyrau yn eu bygwth, yn dweud wrthynt y bydd angen iddynt ddweud y drefn wrth eu plant ac yn awgrymu, yn y bôn, eu bod yn rhieni gwael, ac nad yw eu plant yn ymdrechu digon. Os gwelwch yn dda, a wnewch chi egluro'r canllawiau sy'n mynd allan i ysgolion, fel ein bod yn targedu'r rhai nad ydynt yn mynd i'r ysgol oherwydd nad ydynt eisiau mynd i'r ysgol, yn hytrach na'r rhai a fyddai'n hoffi mynd i'r ysgol ond nad ydynt yn gallu mynd i'r ysgol, fel nad yw'r plant hyn yn teimlo dan fwy byth o bwysau? Mae gan y llyfr presenoldeb wyneb hapus arno, a phan nad yw'r wyneb hwnnw'n gwenu bellach, mae'r plant hynny'n teimlo dan bwysau trwm iawn.
English: Thank you, Angela, for raising that point. As you said, both of us would agree that the best thing that we can do for our children's education is ensure that they attend school on a regular basis. And there's a direct correlation between regular attendance at schools and outcomes, although, sometimes, it is absolutely necessary for a child to stay at home if they are unwell. And we would not expect those children, or the parents of those children, to be treated in a way that made them feel alienated from school. This is an area that has not been raised with me previously, so I will commit to you this afternoon to have a look at that guidance, and to ask officials whether there is anything more that we can do to supply advice to schools about how they manage the absence of children who are genuinely unwell.
Welsh: Diolch i chi am dynnu sylw at y mater hwn, Angela. Fel y dywedoch, byddai'r ddwy ohonom yn cytuno mai'r peth gorau y gallwn ei wneud dros addysg ein plant yw sicrhau eu bod yn mynychu'r ysgol yn rheolaidd. Ac mae cydberthynas uniongyrchol rhwng presenoldeb rheolaidd mewn ysgolion a chanlyniadau, er ei bod yn gwbl angenrheidiol weithiau i blentyn aros gartref os yw'n sâl. Ac ni fyddem yn disgwyl i'r plant hynny, neu rieni'r plant hynny, i gael eu trin mewn ffordd sy'n gwneud iddynt deimlo wedi'u dieithrio o'r ysgol. Mae hwn yn faes nad yw wedi'i ddwyn i fy sylw o'r blaen, felly rwy'n ymrwymo i chi y prynhawn yma y byddaf yn edrych ar y canllawiau, ac yn gofyn i swyddogion a oes unrhyw beth arall y gallwn ei wneud i ddarparu cyngor i ysgolion ynglŷn â sut y maent yn rheoli absenoldeb plant sy'n sâl go iawn.
English: Last year, the Welsh Government published data that showed persistent school absence at its best-ever recorded level, and it's well known the correlation between attendance and attainment, on many levels. The Cabinet Secretary's predecessor reported that the Welsh Labour Government had introduced a series of measures in recent years to address school attendance, including for those pupils eligible for free school meals, including the increased pupil deprivation grant, and the Welsh Government's attendance grant, which supported education consortia in their work within the authorities and in the schools to develop and embed the effective practices to secure longer term improvements in school attendance. Can the Cabinet Secretary outline how the Welsh Government intends to build on this good progress and ensure that no child is left behind because of lack of attendance at school for genuine reasons?
Welsh: Y llynedd, cyhoeddodd Llywodraeth Cymru ddata a oedd yn dangos bod lefelau absenoldeb parhaus o'r ysgol ar y lefel orau a gofnodwyd erioed, ac mae'r gydberthynas rhwng presenoldeb a chyrhaeddiad, ar sawl lefel, yn wybyddus. Dywedodd rhagflaenydd Ysgrifennydd y Cabinet fod Llywodraeth Lafur Cymru wedi cyflwyno cyfres o fesurau yn y blynyddoedd diwethaf i fynd i'r afael â phresenoldeb yn yr ysgol, gan gynnwys ar gyfer disgyblion sy'n gymwys i gael prydau ysgol am ddim, gan gynnwys y grant amddifadedd disgyblion sydd wedi'i gynyddu, a grant presenoldeb Llywodraeth Cymru, a gefnogodd y consortia addysg yn eu gwaith yn yr awdurdodau ac yn yr ysgolion i ddatblygu ac ymgorffori arferion effeithiol i sicrhau gwelliannau hirdymor yn y lefelau presenoldeb yn yr ysgol. A all Ysgrifennydd y Cabinet amlinellu sut y mae Llywodraeth Cymru yn bwriadu adeiladu ar y cynnydd da a sicrhau nad oes unrhyw blentyn yn cael ei adael ar ôl oherwydd diffyg presenoldeb yn yr ysgol am resymau dilys?
English: Thank you, Rhianon. As you say, I'm very pleased to acknowledge that the latest data shows that absenteeism from our primary schools remains at the lowest level since the Welsh Government started to collect these figures, and attendance at secondary school continues to improve all the time. And the biggest improvements have, indeed, been for those children who are on free school meals. Their rate of attendance is improving faster than that of the general population. And a lot of that is down to the very hard work of individual schools and the innovative ways in which they work with families to address issues of school attendance. I have asked my officials to work with key stakeholders to identify what more support and what additional guidance we can give to schools, local education authorities, and consortia so we do not lose momentum on this very important aspect of education policy.
Welsh: Diolch i chi, Rhianon. Fel y dywedwch, rwy'n falch iawn o gydnabod bod y data diweddaraf yn dangos bod absenoldeb o'n hysgolion cynradd yn parhau i fod ar y lefel isaf ers i Lywodraeth Cymru ddechrau casglu'r ffigurau hyn, ac mae lefelau presenoldeb yn yr ysgolion uwchradd yn parhau i wella drwy'r amser. Ac yn wir, gwelwyd y gwelliannau mwyaf ymhlith plant sy'n cael prydau ysgol am ddim. Mae eu cyfradd presenoldeb yn gwella'n gyflymach nag yn y boblogaeth yn gyffredinol. Ac mae llawer o hynny'n deillio o waith caled iawn ysgolion unigol a'r ffyrdd arloesol y maent yn gweithio gyda theuluoedd i fynd i'r afael â materion presenoldeb yn yr ysgolion. Rwyf wedi gofyn i fy swyddogion weithio gyda rhanddeiliaid allweddol i nodi pa gymorth arall a pha arweiniad ychwanegol y gallwn ei roi i ysgolion, awdurdodau addysg lleol a chonsortia fel nad ydym yn colli momentwm gyda'r agwedd bwysig hon ar bolisi addysg.
English: An accessible and inclusive physical learning environment is vital for all learners, including those with autism. Through the twenty-first century schools and education programme, we are investing £1.4 billion over the five-year period ending in 2019 in schools and colleges across Wales. These will include specialist facilities for children with autism.
Welsh: Mae amgylchedd dysgu ffisegol hygyrch a chynhwysol yn hanfodol ar gyfer pob dysgwr, gan gynnwys dysgwyr ag awtistiaeth. Trwy'r rhaglen addysg ac ysgolion ar gyfer yr 21ain ganrif, rydym yn buddsoddi £1.4 biliwn dros y cyfnod o bum mlynedd a ddaw i ben yn 2019 mewn ysgolion a cholegau ledled Cymru. Bydd y rhain yn cynnwys cyfleusterau arbenigol i blant ag awtistiaeth.